[{"text_idx": "#000000", "text": "No\u0302l ym mis Tachwedd nes i ganu dwy ga\u0302n angof o Geredigion fel rhan o sesiwn fyw ar gyfer y gyfres Ambell I Ga\u0302n ar Radio Cymru. Mi wnaeth y cyflwynydd, sef Gwenan Gibbard, lwyddo i gasglu cymaint o ganeuon difyr ac amrywiol yn ystod y gyfres nes i label Sain penderfynu rhyddhau detholiad o\u2019r caneuon fel albwm \u2013 ac y mae hi allan nawr!Gwrandewch yma: "}, {"text_idx": "#000001", "text": "Cefais amser arbennig yng Nglasgow ym mis Chwefror wrth berfformio yn w\u0302yl Cwlwm Celtaidd gyda Kathleen McInnes a Brendan Begley fel rhan o gyngerdd \u2018Mother Tongue\u2019. Roedd yn wych cwrdd a\u0302 chymaint o artistiaid talentog, a hefyd i fod ymhlith y chwe artist arall oedd yna i gynrychioli Cymru ar lefel rhyngwladol. Gallwch dal lan a\u2019r uchafbwyntiau yn dwy raglen arbennig i S4C a BBC Cymru isod.\ud83d\udc49 S4C: \ud83d\udc49 BBC: "}, {"text_idx": "#000003", "text": "Ces f\u2019enwebu yn ddiweddar am wobr Christian Raphael, sydd yn cael ei rhedeg yn flynyddol gan W\u0302yl Gwerin Caergrawnt a\u2019r ysbrydoledig Christian Raphael. Nod y wobr yw cefnogi artistiaid gwerin sydd yn dod i\u2019r amlwg. Achos y feirws, digwyddodd y sioe ar lein eleni ac felly gallwch wylio\u2019r holl beth yn no\u0302l isod. Mae\u2019n cynnwys llwyth o artistiaid gwerin wych gan gynnwys Nick Hart, Burd Ellen a Katherine Priddy. Gallwch dal gyfrannu tuag at yr artistiaid yma:"}, {"text_idx": "#000004", "text": "Wyddoch chi fod bron neb yn tyfu Ceirch Du Bach yng Nghymru bellach? Pam ein bod ni mor barod i droi ein cefnau ar y llafur cynhenid sydd, fel canu gwerin, yn rhan annatod o dreftadaeth cefn gwlad? Gwallgofrwydd llwyr, yn enwedig mewn amser pan mae\u2019r cyflenwad bwyd mor fregus. Mae\u2019n #SeedWeek wythnos yma, ac nes i treulio prynhawn yn yr Hydref gyda\u2019r Gaia Foundation a chwmni Iwan Evans a Gerald Miles yn cynhyrchu\u2019r ffilm fach yma (sydd yn cynnwys tipyn o ganu gwerin!) i ddenu sylw i\u2019r mater."}, {"text_idx": "#000008", "text": "Fe siaradais gyda Verity Sharp ar Radio 4 yn ddiweddar am len a lle\u2019r gog yn niwylliant Cymru, a\u2019i arwyddoca\u0302d yma yn y tirlun. Gallwch wrando arnai\u2019n sgwrsio am ei enwau a gweddau amryw a hefyd clywed fersiwn acapela o\u2019r ga\u0302n \u2018Y Bardd A\u2019r Gwcw\u2019 tua thair munud i mewn yma."}, {"text_idx": "#000009", "text": "Dwi wrth fy modd i gyhoeddi bod Dilyn Afon wedi\u2019i enwebu ar gyfer albwm Cymraeg y flwyddyn yn Eisteddfod 2020! Dwi mewn cwmni da iawn hefyd. Mae \u2018na gyfle i wrando araf yn sgwrsio gyda Gareth Poster yngly\u0302n a\u0302 thaith creu\u2019r albwm isod:"}]